EkBass/fiwiki-20250220-pages-articles huggingface dataset:
Jääpallon Suomensarja 1958

Jääpallon Suomensarja pelattiin kaudella 1957–1958 nelilohkoisena. Kolme neljästä lohkosta pelattiin taloudellisista syistä kahdessa ryhmässä. Lohkojen voittajat selviytyivät SM-sarjakarsintaan, jonka kaksi parasta nousivat SM- sarjaan. Sarjasta luopuivat ennen kauden alkua Rosenlewin Urheilijat-38, Valkeakosken Haka ja Turun Pyrkivä. == Sarjataulukko == === Lohko 1 === Joukkue O V T H Maalit P HIFK 7 6 0 1 53–9 12 Helsingin Palloseura 7 6 0 1 49–15 12 Helsingin Ponnistus 7 5 1 1 30–16 11 Helsingin Jalkapalloklubi 7 3 1 3 25–20 7 Tolkis Bollklubb 7 2 1 4 19–24 5 Hakaniemen Palloilijat 7 1 3 3 17–23 5 IF Vesta 7 2 0 5 18–45 4 Torpan Pojat 7 0 0 7 9–68 0 === Lohko 2 === Ryhmä A Joukkue O V T H Maalit P Lappeenrannan Pallo-Toverit 6 4 0 2 26–17 8 Lappeenrannan Pallo 6 3 1 2 23–17 7 Imatran Pallo 6 3 1 2 19–17 7 Ylä-Vuoksen Palloseura 6 1 0 5 8–25 2 Ryhmä B Joukkue O V T H Maalit P Kouvolan Urheilijain Palloilijat 4 3 1 0 18–9 7 Porvoon Akilles 4 2 0 2 12–16 4 Viipurin Reipas 4 0 1 3 15–20 1 Lahden Kiverät Keskeytti sarjan Keskeytti sarjan Keskeytti sarjan Keskeytti sarjan Keskeytti sarjan Keskeytti sarjan Lohkon loppuottelut: LrPT - KUP 1-6, KUP - LrPT 3-2. Kouvolan Urheilijain Palloilijat karsintaan maalein 9-3. === Lohko 3 === Ryhmä A Joukkue O V T H Maalit P Varkauden Pallo-Pojat 6 3 2 1 24–17 8 Varkauden Työväen Palloilijat 6 3 1 2 28–16 7 Joensuun Maila-Pojat 6 3 1 2 20–13 7 Joensuun Palloseura 6 1 0 5 13–39 2 Ryhmä B Joukkue O V T H Maalit P Oulun Pallo-Pojat 4 3 1 0 10–5 7 Oulun Työväen Palloilijat 4 0 3 1 8–11 3 Kemin Palloseura 4 0 2 2 9–11 2 Lohkon loppuottelut: OPP - VPP 2-0, VPP - OPP 4-0. Varkauden Pallo-Pojat karsintaan maalein 4-2. === Lohko 4 === Ryhmä A Joukkue O V T H Maalit P Pargas IF 4 4 0 0 22-4 8 Lohjan Louhi 4 1 0 3 11–14 2 Uudenkaupungin Pallo -46 4 1 0 3 9–24 2 Ryhmä B Joukkue O V T H Maalit P Seinäjoen Palloseura 4 3 1 0 19–5 7 Vaajakosken Pallo 4 2 1 1 10–7 5 IF Sport, Vaasa 4 0 0 4 6–23 0 Lohkon loppuottelut: PIF - SePS 1-6, SePS - PIF 2-1. Seinäjoen Palloseura karsintaan maalein 8-2. === SM-sarjakarsinta === Joukkue O V T H Maalit P HIFK KUP SePS VPP HIFK 3 1 2 0 10-6 4 6-2 Kouvolan Urheilijain Palloilijat 3 1 2 0 11-8 4 2-2 5-2 Seinäjoen Palloseura 3 1 1 1 10-11 3 1-1 6-4 Varkauden Pallo-Pojat 3 0 1 2 10-16 1 4-4 HIFK ja KUP nousivat SM-sarjaan ==Lähteet== * Suomen Palloliiton toimintakertomus 1958 Luokka:Vuoden 1958 jääpallo
Auguste Giroux

Auguste Giroux (29. heinäkuuta 1874 Châteauneuf-sur-Loire, Loiret – 9. elokuuta 1953 Portel-des-Corbières, Aude) oli ranskalainen rugbynpelaaja. Hän pelasi Stade Français'lle ja kuului kultaa voittaneeseen joukkueeseen vuoden 1900 kesäolympialaisissa Pariisissa.Auguste Giroux Biography and Olympic Results | Olympics at Sports-Reference.com == Lähteet == Luokka:Ranskalaiset rugby union -pelaajat Luokka:Ranskalaiset olympiavoittajat Luokka:Vuonna 1874 syntyneet Luokka:Vuonna 1953 kuolleet
Begoña Vía-Dufresne

Begoña Vía-Dufresne Pereña (s. 13. helmikuuta 1971 Barcelona) on espanjalainen purjehtija. Hän kilpaili vuoden 1996 kesäolympialaisissa Atlantassa ja voitti kultaa 470-luokassa yhdessä Theresa Zabellin kanssa. Vía-Dufresne aloitti purjehduksen vuonna 1979 ja voitti myös maailmanmestaruuksia.ISAF - Olympic Games 1996: Begona VIA DUFRESNE == Lähteet == Luokka:Espanjalaiset kilpapurjehtijat Luokka:Espanjalaiset olympiavoittajat Luokka:Vuonna 1971 syntyneet Luokka:Elävät henkilöt
Sadan vuoden päästäkin (kappale)

Sadan vuoden päästäkin on suomirockyhtye Eppu Normaalin samannimisen studioalbumin avausraita ja single, joka julkaistiin 19. tammikuuta 2005. Kappaleen on säveltänyt yhtyeen kitaristi Mikko "Pantse" Syrjä, ja sanat on tehnyt yhtyeen laulaja Martti Syrjä. Kappale on 3:46 minuuttia pitkä, ja se on nauhoitettu Akun tehtaalla elokuussa 2004. Single meni Suomen virallisen singlelistan viidennelle sijalle avausviikollaan, ja se pysytteli listoilla kahden viikon ajan . Single sisältää lisäksi kolme livekappaletta, jotka on nauhoitettu Oulussa 5. kesäkuuta 2004. == Kappaleet == # # # # == Kokoonpano == * Martti Syrjä – laulu * Mikko "Pantse" Syrjä – kitara ja taustalaulu * Juha Torvinen – kitara * Sami Ruusukallio – bassokitara * Aku Syrjä – rummut == Lähteet == == Aiheesta muualla == * Sadan vuoden päästäkin discogs.com -sivustolla Luokka:Vuoden 2004 kappaleet Luokka:Eppu Normaalin kappaleet
Theresa Zabell

Theresa Zabell Lucas (s. 22. toukokuuta 1965 Ipswich, Suffolk) on espanjalainen purjehtija. Hän voitti vuoden 1992 kesäolympialaisissa Barcelonassa kultamitalin 470-luokassa yhdessä Patricia Guerran kanssa, ja sama menestys toistui vuoden 1996 kesäolympialaisissa Atlantassa Begoña Vía-Dufresnen kanssa.Theresa Zabell Biography and Olympic Results | Olympics at Sports-Reference.com Spain Sailing at the 1992 Barcelona Summer Games | Olympics at Sports-Reference.com Spain Sailing at the 1996 Atlanta Summer Games | Olympics at Sports-Reference.com Zabell oli Euroopan parlamentin jäsen Euroopan kansanpuolueen ryhmässä vaalikaudella 1999–2004. == Lähteet == == Aiheesta muualla == * Luokka:Espanjalaiset olympiavoittajat Luokka:Espanjalaiset kilpapurjehtijat Luokka:Espanjalaiset europarlamentaarikot Luokka:Vuonna 1965 syntyneet Luokka:Elävät henkilöt
Tiotikseeni

Tiotikseeni (Navane) on neurolepti eli antipsykoottinen lääke. Se ei ole kovin sedatiivinen, joskin sen hoitovaikutusta on pidetty aktivoivana. Niin sanottuihin sairauden negatiivisiin oireisiin kuuluu passiivisuus ja sosiaalisista kontakteista vetäytyminen skitsofreniassa. Tiotikseeni kuuluu tiaksantiinien lääkeaineryhmään. Lääkeaineen aiheuttamat sivuvaikutukset ovat samansuuntaisia. Tiotikseeni ei saavuttanut kovin laajaa käyttöä psykiatristen sairauksien hoidossa, ja se on voitu poistaa käytöstä Suomessa. Tiaksanteenit metaboloituvat eli hajoavat elimistössä CYP2D6-entsyymin välityksellä, kuten fentiatsiinitkin. Usean samankaltaisesti vaikuttavan, taikka samaa metaboliareittiä käyttävän lääkeaineen yhteiskäyttö saattaa lisätä haittavaikutuksia. Niiden poistuminen elimistöstä hidastuu metabolisten kanavien tukkeutuessa.Achté & Tuominen: Psykiatrian käsikirja, Recallmed, 1998, Jyväskylä (s. 352) ISBN 951-9221-91-3 == Lähteet == * Tuomi, Olli & Alfering: Lääkkeet ja niiden käyttö, SHKS/WSOY, 1977, Porvoo (s. 179) ISBN 951-0-06936-1 * Therapia Fennica — TF 74 (s. 651) ISBN 951-99041-6-6 ===Viitteet=== == Aiheesta muualla == *PubChem: Thiothixene *DrugBank: Thiothixene *Kyoto Encyclopedia of Genes and Genomes (KEGG): Tiotixene Luokka:Tyypilliset antipsykootit Luokka:Alfa-1-salpaajat Luokka:Antihistamiinit Luokka:H1-reseptorin vastavaikuttajat Luokka:Piperatsiinit
Louis Perrée

Louis Léonce Théophile Perrée (25. maaliskuuta 1871 Pariisi – 1. maaliskuuta 1924 Ivry-la-Bataille) oli ranskalainen miekkailija. Hän kilpaili vuoden 1900 kesäolympialaisissa Pariisissa ja sai kalvassa hopeaaLouis Perrée Biography and Olympic Results | Olympics at Sports-Reference.com häviten Ramón Fonstille.Fencing at the 1900 Paris Summer Games: Men's Épée, Individual | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiamitalistit Luokka:Vuonna 1871 syntyneet Luokka:Vuonna 1924 kuolleet
Emil Škoda

Emil von Škoda (19. marraskuuta 1839 Plzeň, Böömin kuningaskunta, Itävallan keisarikunta – 8. elokuuta 1900 Selzthal,Steiermarkin herttuakunta Itävalta- Unkari) oli böömiläinen insinööri, joka loi Škodan suuryrityksen perustan. Škoda opiskeli koneenrakennusta Prahan Polyteknillisessa ja Karlsruhen Polyteknikumissa sekä myös Stuttgartissa ja Magdeburgissa. Sen jälkeen hän harjoitteli ulkomailla muun muassa Ranskassa, Saksassa, Englannissa ja Yhdysvalloissa. Škoda toimi vuodesta 1866 hän Ernst Fürst von Waldstein- Wartenbergin Pilseniin perustaman konepajan pääinsinöörinä Pilsenissä. 12. heinäkuuta 1869 hän osti tehtaan, jossa silloin oli 33 työntekijää, ja kehitti sen menestyksekkääksi 4 000 työntekijän yritykseksi, joka valmisti koneita ja valutuotteita muun muassa sokeritehtaille ja myllyille. Hän rakensi sinne rautatieyhteyden 1886 ja liitti siihen asetehtaan, joka valmisti aseita Itävalta-Unkarin armeijalle. Yritys laajeni siirtyi käyttämään hänen nimeään (Škodovy závody) ja 1899 se muuttui osakeyhtiöksi, jonka pääjohtajaksi ja toimitusjohtajaksi hän edelleen jäi, ja yritys keskittyi lähinnä aseiden valmistukseen. Vuonna 1918 laajeni ja ryhtyi valmistamaan vetureita, autoja, lentokoneita ja laivoja, ja työntekijöitä oli 35 000\. Vuonna 1925 se yhdistyi olemassaolevaan yhtiöön Laurint & Klement. Emil Škoda ei ollut vain insinööri ja tuotannonjohtaja vaan myös hyvä kauppamies. Hänellä oli nenää uusille kehityksille ja hän pystyi taitavasti ratkaisemaan ongelmia. Škoda kuoli 8. elokuuta 1900 Selzthalin (Obersteiermark) lähellä junamatkalla kylpylään Bad Gasteiniin. Hänet on haudattu Nicolasin hautausmaalle Pilseniin. Hautajaiset olivat paikkakunnalla valtava tapahtuma. Hautamuistomerkin on vuonna 1903 tehnyt italialainen kuvanveistäjä Raffaella Romanelliho. Hänen seuraajakseen yrityksessä tuli hänen poikansa Karl Freiherr von Škoda. Äidiltään saamalla perinnöllä hän perusti 1869 osakeyhtiömuotoisen panimon Pilseniin kilpailemaan osuuskuntapanimon kanssa. 22. elokuuta 1871 hän avioitui Pilsenissä Hermine Hahnenkampin kanssa, jonka isoisä oli ollut osuuskuntapainomon merkittävimpiä perustajia. Heille syntyi neljä lasta, joista Karl Emil Ritter von Škoda, s. 29. kesäkuuta 1879, jolle perinnöllinen vapaaherran arvo siirtyi lokakuussa 1914. Emil Škoda mukaan on nimetty kilpailu, jota järjestää Škoda Holding. 80 000 kruunun arvoinen palkinto myönnetään henkilölle, jonka diplomityö tai väitöskirja arvioidaan parhaaksi. Autonvalmistaja Škoda Auton nimi juontuu myös Emil Škodasta. Luokka:Tšekkiläiset henkilöt Luokka:Itävaltaunkarilaiset elinkeinoelämän vaikuttajat Luokka:Yritysjohtajat Luokka:Insinöörit Luokka:Škoda Luokka:Vuonna 1839 syntyneet Luokka:Vuonna 1900 kuolleet
Bill Orthwein

William Robert "Bill" Orthwein (16. lokakuuta 1881 Missouri – 2. lokakuuta 1955 Saint Louis, Missouri) oli yhdysvaltalainen uimari ja vesipalloilija. Hän kilpaili Missouri Athletic Clubille.Bill Orthwein Biography and Olympic Results | Olympics at Sports-Reference.com Orthwein kilpaili vuoden 1904 kesäolympialaisissa St. Louisissa ja sai pronssimitalit vesipallossa ja 4 × 50 jaardin vapaaviestissä. Lisäksi hän kilpaili 100 jaardin selkäuinnissa ja sijoittui neljänneksi. Hän opiskeli Yalessa sekä Washington University School of Law’ssa ja menestyi lakimiehenä Saint Louisissa. Hän oli myös ehdolla Missourin kuvernööriksi. Olympiamitalistin poika William Orthwein nuorempi omisti New England Patriotsin. == Lähteet == Luokka:Yhdysvaltalaiset uimarit Luokka:Yhdysvaltalaiset vesipalloilijat Luokka:Yhdysvaltalaiset olympiamitalistit Luokka:Vuonna 1881 syntyneet Luokka:Vuonna 1955 kuolleet
Clement Smoot

Clement Eyer Smoot (7. huhtikuuta 1884 Highland Park, Illinois – 19. tammikuuta 1963 Highland Park, Illinois) oli yhdysvaltalainen golfaaja, joka kuului vuoden 1904 kesäolympialaisissa St. Louisissa kultaa voittaneeseen joukkueeseen. Hän kilpaili lisäksi miesten yksinpelissä. Hänestä tuli liikemies, ja hän perusti Smoot-Holman Electrical Companyn.Clement Smoot Biography and Olympic Results | Olympics at Sports-Reference.com == Lähteet == Luokka:Yhdysvaltalaiset golfaajat Luokka:Yhdysvaltalaiset olympiavoittajat Luokka:Vuonna 1884 syntyneet Luokka:Vuonna 1963 kuolleet
Neurofilosofia (kirja)

Neurofilosofia () on Patricia S. Churchlandin vuonna 2002 ilmestynyt kirja neurofilosofiasta. == Lähteet == == Aiheesta muualla == * Antti Revonsuo: Luonnontieteellisen maailmankuvan ja reduktiivisen materialismin ylistyslaulu . Tieteessä tapahtuu 4/2005. (PDF) Luokka:Kirjat filosofiasta Luokka:Yhdysvaltalaiset tietokirjat Luokka:Vuoden 2002 kirjat
Svea Norén

Svea Placida Mariana Norén (5. lokakuuta 1895 Tukholma – 9. toukokuuta 1985 Lidingö) oli ruotsalainen taitoluistelija. Hän kilpaili vuoden 1920 kesäolympialaisissa Antwerpenissä ja sai naisten yksinluistelussa hopeamitalin. Hän sai myös maailmanmestaruuskilpailuissa yhden hopeamitalin (1922) ja kaksi pronssia (1913, 1923).Svea Norén Biography and Olympic Results | Olympics at Sports-Reference.com == Lähteet == Luokka:Ruotsalaiset taitoluistelijat Luokka:Ruotsalaiset olympiamitalistit Luokka:Vuonna 1895 syntyneet Luokka:Vuonna 1985 kuolleet
Magda Julin

Magda Maria Henrietta Julin (o.s. Mauroy) (24. heinäkuuta 1894 Vichy, Allier, Ranska – 21. joulukuuta 1990 Nacka, Tukholma, Ruotsi) oli ruotsalainen taitoluistelija. Hän voitti kultamitalin yksinluistelussa vuoden 1920 kesäolympialaisissa Antwerpenissä. Hän kilpaili ollessaan neljännellä kuulla raskaana. Julin sijoittui vuoden 1913 taitoluistelun maailmanmestaruuskilpailuissa kuudenneksi. Vuonna 1917 hän voitti naisten taitoluistelukilpailun Pohjoismaisissa kisoissa Tukholmassa. == Lähteet == Luokka:Ruotsalaiset taitoluistelijat Luokka:Ruotsalaiset olympiavoittajat Luokka:Vuonna 1894 syntyneet Luokka:Vuonna 1990 kuolleet
Filosofian lohdutukset

Filosofian lohdutukset () on Alain de Bottonin vuonna 2000 ilmestynyt kirja elämänfilosofiasta. == Lähteet == == Aiheesta muualla == * Kirjailijan sivut * The Complete Review * Scheer, Steven C.: Consolations of Philosophy Bay Review. *Snellman, Tomi. Ei juurikaan lohduta. Niin & Näin 2/2004. * Stenbäck, Irma: Filosofian murusia Helsingin Sanomat 18.12.2003. Luokka:Kirjat filosofiasta Luokka:Brittiläiset tietokirjat Luokka:Vuoden 2000 kirjat
Martin Stixrud

Martin Stixrud (9. helmikuuta 1876 Oslo – 8. tammikuuta 1964 Oslo) oli norjalainen taitoluistelija. Hän sai yksinluistelusta pronssia vuoden 1920 kesäolympialaisissa Antwerpenissä. Hän sai lisäksi hopea- (1923) ja pronssimitalit (1912) taitoluistelun Euroopan-mestaruuskilpailuissa. Hän toimi myöhemmin Sonja Henien valmentajana.Martin Stixrud Biography and Olympic Results | Olympics at Sports-Reference.com == Lähteet == Luokka:Norjalaiset taitoluistelijat Luokka:Norjalaiset olympiamitalistit Luokka:Vuonna 1876 syntyneet Luokka:Vuonna 1964 kuolleet
Samppa Lahdenperä

Samppa (Sampsa) Lahdenperä (22. maaliskuuta 1946 Savonlinna – 4. toukokuuta 2024 Kotka) oli suomalainen pukusuunnittelija, lavastaja ja kuvittaja. Lahdenperä toimi lavastajana ja pukusuunnittelijana muun muassa Helsingin kaupunginteatterissa, ja hän teki pukusuunnittelun myös moniin televisioelokuviin. Teatteri- ja televisiotyönsä ohella Lahdenperä teki kuvituksen yli sataan kirjaan, muun muassa tietokirjoihin, lastenkirjoihin ja oppikirjoihin. Lahdenperä on tunnettu erityisesti useisiin teoksiin taidokkaasti piirtämistään kasvien värikuvista. Hän julkaisi lisäksi kaksi tietokirjaa yhdessä Kyllikki Villan kanssa. Vuonna 1998 Lahdenperä palkittiin Pro Finlandia -mitalilla ja hänelle myönnettiin taiteilijaeläke 2015. ==Lähteet== ==Kirjallisuutta== *Reitala Heta & Lahdenperä, Samppa 2005. Harha on totta – Näkökulmia suomalaiseen lavastustaiteeseen ja pukusuunnitteluun 1900-luvun alusta nykypäivään. Atena Kustannus Oy. ISBN 951-7-96384-X Luokka:Teatteripukusuunnittelijat Luokka:Suomalaiset lavastajat Luokka:Suomalaiset kuvittajat Luokka:Pro Finlandia -palkitut Luokka:Vuonna 1946 syntyneet Luokka:Vuonna 2024 kuolleet
Werner Rosenbaum

Werner Rosenbaum (23. heinäkuuta 1927 – 27. heinäkuuta 2008) oli saksalainen maahockeypelaaja. Hän pelasi 43 kansainvälistä ottelua Saksan hockeyjoukkueelle. Hän kilpaili kesäolympialaisissa 1952 ja 1956 kuuluen jälkimmäisessä pronssia saaneeseen joukkueeseen.Werner Rosenbaum Biography and Olympic Results | Olympics at Sports-Reference.com == Lähteet == Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1927 syntyneet Luokka:Vuonna 2008 kuolleet
Raghbir Lal

Raghbir Lal Sharma (s. 15. marraskuuta 1929) on intialainen maahockeypelaaja. Hän on kaksinkertainen olympiavoittaja; hän kuului kultaa voittaneisiin joukkueisiin Helsingissä vuonna 1952 ja Melbournessa vuonna 1956.Raghbir Lal Biography and Olympic Results | Olympics at Sports-Reference.com == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1929 syntyneet Luokka:Mahdollisesti elävät henkilöt
Amir Kumar

Amir Chand Kumar (10. elokuuta 1923 – 25. tammikuuta 1980) oli intialainen maahockeypelaaja. Hän oli kaksinkertainen olympiavoittaja; hän kuului kultaa voittaneisiin joukkueisiin vuonna 1948 Lontoossa ja vuonna 1956 Melbournessa.Amir Kumar Biography and Olympic Results | Olympics at Sports-Reference.com == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1923 syntyneet Luokka:Vuonna 1980 kuolleet
Govind Perumal

Govind Perumal (25. syyskuuta 1925 – 17. syyskuuta 2002 Nala Sopara, Thanen piirikunta, Maharashtra) oli intialainen maahockeypelaaja. Hän oli kaksinkertainen olympiavoittaja; hän kuului kultaa voittaneisiin joukkueisiin vuonna 1952 Helsingissä ja vuonna 1956 Melbournessa.Govind Perumal Biography and Olympic Results | Olympics at Sports-Reference.com == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1925 syntyneet Luokka:Vuonna 2002 kuolleet
Aleksandr Žulin

Aleksandr Vjatšeslavovitš Žulin (; s. 20. heinäkuuta 1963 Moskova) on venäläinen entinen taitoluistelija ja olympiamitalisti, joka edusti uransa alkupuolella Neuvostoliittoa. Hän oli seuratasolla Profsojuz Moskovassa ja Moskovan Spartakissa. Hän oli erikoistunut jäätanssiin. == Ura == Žulin aloitti uransa Maja Usovan parina vuonna 1980, ja pari sai ensimmäisen ison saavutuksensa universiadeissa 1985, joissa he voittivat kultaa. He menivät seuraavana vuonna naimisiin, ja nappasivat hopeaa vuoden 1987 universiadeista. Žulin ja Usova voittivat vuonna 1989 jäätanssissa hopeaa sekä MM- että EM- kilpailuissa, ja jatkoivat mitalisateessa seuraavinakin vuosina; vuoteen 1992 mennessä he olivat voittaneet kisoista yhteensä kahdeksan mitalia, joista viisi hopeisia ja kolme pronssisia. Žulin voitti Neuvostoliiton-mestaruuden yhden kerran, vuonna 1991. Albertvillen olympialaisissa 1992 hän voitti jäätanssista pronssia Usovan kanssa, ja vuonna 1993 pari voitti kultaa sekä MM- että EM-kisoista. Žulin sai toisen olympiamitalinsa Lillehammerissa 1994, jolloin hän oli hopealla jäätanssissa. Samana vuonna hän myös voitti pronssia Kööpenhaminassa pidetyistä EM-kisoista. Žulin ja Usova ryhtyivät ammattilaisiksi vuonna 1994 ja luistelivat yhdessä vuoteen 1998 asti, kunnes Žulin vaihtoi parikseen Oksana Grištšukin. Lopulta Žulin otti avioeron Usovasta. Žulin oli seurustellut Tatjana Navkan kanssa jo pitkään ennen kuin he menivät naimisiin vuonna 2000. Saman vuoden toukokuussa parille syntyi lapsi nimeltä Saša. Žulin on valmentanut Navkaa ja Roman Kostomarovia, jotka voittivat yhdessä olympiakultaa Torinon kisoissa 2006. == Lähteet == Luokka:Venäläiset taitoluistelijat Luokka:Venäläiset olympiamitalistit Luokka:Neuvostoliittolaiset taitoluistelijat Luokka:Neuvostoliittolaiset olympiamitalistit Luokka:Vuonna 1963 syntyneet Luokka:Elävät henkilöt
Dorothy Dermody

Dorothy ”Tommy” McCormack (o.s. Dermody, 26. huhtikuuta 1909 – 10. huhtikuuta 2012) oli irlantilainen miekkailija. Hän kilpaili naisten floretissa vuoden 1948 kesäolympialaisissa Lontoossa. Alun perin hän oli aikonut kilpailla Lontoossa uimahyppääjänä. Hän ylsi molemmissa lajeissa Irlannin mestariksi. Dorothy Dermody Biography and Olympic Results | Olympics at Sports-Reference.com Dermody syntyi Cloughjordanissa, Tipperaryn kreivikunnassa 26. huhtikuuta 1909. Hän oli ensimmäinen Tipperaryssa syntynyt nainen, joka osallistui olympialaisiin. Hän kuoli noin kaksi viikkoa ennen 103-vuotissyntymäpäiväänsä Killineyssä Dublinin lähistöllä. Kuolinhetkellään McCormack (Dermody) oli vanhin elossa ollut irlantilainen olympiaurheilija ja maailman vanhin elossa ollut olympiamiekkailija.Olympic Countdown - Tommy DermodyDorothy Dermody – RIP == Lähteet == * Olympic Countdown - Tommy Dermody tipperaryathletics.com === Viitteet === Luokka:Irlantilaiset miekkailijat Luokka:Vuonna 1909 syntyneet Luokka:Vuonna 2012 kuolleet Luokka:Yli satavuotiaiksi eläneet irlantilaiset
Chalmers (täsmennyssivu)

Chalmers voi tarkoittaa seuraavia: * Chalmersin teknillinen korkeakoulu, teknillinen yliopisto Göteborgissa, Ruotsissa * Allis-Chalmers, yhdysvaltalainen traktorimerkki ==Henkilöitä== * David Chalmers, australialainen filosofi (s. 1966) ==Fiktio== * Gary Chalmers eli ylitarkastaja Chalmers, hahmo yhdysvaltalaisessa piirrossarjassa Simpsonit * Shauna Chalmers, myös hahmo piirrossarjassa Simpsonit Luokka:Luettelot henkilöistä sukunimen mukaan
John Sumegi

John Sumegi (s. 27. lokakuuta 1954 Orange) on australialainen entinen meloja ja olympiamitalisti. Sumegi voitti useita maansa juniorimestaruuksia ja oli mukana nuorten MM-kisoissa 16 vuoden ikäisenä. Hän sijoittui Montréalin olympialaisissa 1976 500 metrin kajakkikaksikoissa kahdeksanneksi John Southwoodin kanssa ja oli samoissa kisoissa myös Australian välieriin päässeessä 1 000 metrin kajakkinelikkojen joukkueessa. Sumegi osallistui urallaan neljiin MM-kilpailuihin. Vuoden 1979 kisoissa hän sai hopeaa 500 metrin kajakkiyksiköissä ja oli mukana maansa neljänneksi sijoittuneessa 1 000 metrin kajakkinelikkojoukkueessa. Sumegi voitti Moskovan olympialaisissa 1980 hopeaa 500 metrin kajakkiyksiköistä ja sijoittui kilometrin henkilökohtaisella matkalla neljänneksi jääden 14 sekunnin sadasosan päähän pronssimitalista. Sumegin hopeamitali oli Australian ensimmäinen henkilökohtainen melonnan olympiamitali. Sumegi jatkoi aktiiviuransa jälkeen valmentajana, ja hän valmensi muutamia olympiatason melojia. Myös hänen siskonsa Eda oli meloja. == Lähteet == Luokka:Australialaiset melojat Luokka:Australialaiset olympiamitalistit Luokka:Vuonna 1954 syntyneet Luokka:Elävät henkilöt
William Hinde

William Robert Norris Hinde (25. kesäkuuta 1900 Cupar - 13\. heinäkuuta 1981) oli brittiläinen entinen poolonpelaaja ja olympiamitalisti. Hinde oli voittamassa hopeaa Berliinin olympialaisissa 1936, joissa hän pelasi kaksi ottelua. == Lähteet == * Hinden profiili sports-reference.com -sivustolla Luokka:Brittiläiset poolonpelaajat Luokka:Brittiläiset olympiamitalistit Luokka:Vuonna 1900 syntyneet Luokka:Vuonna 1981 kuolleet
Brett Festerling

Brett Festerling (s. 3. maaliskuuta 1986 Quesnel, Brittiläinen Kolumbia, Kanada) on kanadalainen jääkiekkoilija, joka on pelannut vuodesta 2012 Saksan pääsarjan Nürnberg Ice Tigersissa. Aiemmin urallaan hän on edustanut muun muassa NHL-seuroja Anaheim Ducks ja Winnipeg Jets. Hän on pelipaikaltaan puolustaja. == Tilastot == 2001–02 Quesnel Thunder Midget Midget 40 18 26 44 44 – – – – – Quesnel Millionaires BCHL 7 0 0 0 0 – – – – – Tri City Americans WHL 3 0 0 0 0 – – – – – 2002–03 Tri-City Americans WHL 55 3 8 11 26 – – – – – 2003–04 Tri City Americans WHL 54 1 9 10 34 11 1 1 2 2 2004–05 Tri-City Americans WHL 33 3 11 14 20 – – – – – Vancouver Giants WHL 32 2 4 6 10 5 0 0 0 6 2005–06 Vancouver Giants WHL 67 1 6 7 35 – – – – – Vancouver Giants Mem-Cup 5 0 0 0 2 18 0 1 1 10 2006-07 Vancouver Giants WHL 70 5 16 21 80 22 1 6 7 24 Vancouver Giants Mem-Cup 5 0 0 0 6 – – – – – 2007–08 Portland Pirates AHL 74 3 11 14 64 – – – – – 2008–09 Iowa Chops AHL 34 0 7 7 31 – – – – – Anaheim Ducks NHL 40 0 5 5 18 1 0 0 0 0 2009–10 San Antonio Rampage AHL 17 0 1 1 19 – – – – – Toronto Marlies AHL 11 0 4 4 8 – – – – – Anaheim Ducks NHL 42 0 3 3 15 – – – – – 2010–11 Syracuse Crunch AHL 32 3 9 12 41 – – – – – Anaheim Ducks NHL 1 0 0 0 0 – – – – – Hamilton Bulldogs AHL 16 0 4 4 8 – – – – – Chicago Wolves AHL 5 0 0 0 0 – – – – – 2011–12 St. John's IceCaps AHL 39 3 11 14 32 – – – – – Winnipeg Jets NHL 5 0 0 0 2 – – – – – 2012–13 Nürnberg Ice Tigers DEL 41 1 8 9 50 3 0 0 0 10 2013–14 Nürnberg Ice Tigers DEL 31 2 9 11 83 6 0 0 0 4 2014–15 Hamburg Freezers DEL 44 0 6 6 80 2 0 0 0 0 2015–16 Hamburg Freezers DEL 18 0 1 1 22 – – – – – 2016–17 Nürnberg Ice Tigers DEL 50 2 11 13 46 13 0 1 1 4 2017–18 Nürnberg Ice Tigers DEL 43 1 4 5 44 12 0 0 0 4 2018–19 Nürnberg Ice Tigers DEL 39 0 4 4 32 – – – – – 2019–20 Nürnberg Ice Tigers DEL 41 2 12 14 18 – – – – – NHL yhteensä 88 0 8 8 35 1 0 0 0 0 AHL yhteensä 228 9 47 56 210 15 1 3 4 6 DEL yhteensä 307 8 55 63 375 36 0 1 1 22 WHL yhteensä 314 15 54 69 205 56 2 8 10 42 BCHL yhteensä 7 0 0 0 0 – – – – – Memorial Cup yhteensä 10 0 0 0 8 – – – – – Midget yhteensä 40 18 26 44 44 – – – – – ==Lähteet== * Luokka:Kanadalaiset jääkiekkoilijat Luokka:Saksalaiset jääkiekkoilijat Luokka:Vuonna 1986 syntyneet Luokka:Elävät henkilöt
Târgu Jiu

Târgu Jiu on kaupunki Gorjin piirikunnassa Romaniassa Jiu-joen varrella. Kaupungin väkiluku oli vuoden 2011 väestönlaskennassa 82 504. Kaupungin merkittävin työllistäjä on hiilikaivos, joka avattiin vuonna 1960. Muita paikallisia työllistäjiä ovat puu-, koneenrakennus-, tekstiili-, lasi- ja rakennusmateriaaliteollisuus. Târgu Jiussa oli toisen maailmansodan aikana siirtoleiri, jonne tuotiin juutalaisia ja fasismin vastustajia kuljetettavaksi edelleen.Concentration camps > Envelope from Targu Jiu, Romania, Kenyon College, viitattu 29.9.2021 == Târgu Jiun vaakuna == Târgu Jiun vaakunan keskellä esiintyvä obeliski on kaupungissa sijaitseva Loputon pylväs. Veistos symbolisoi Romanian taidetta ja kulttuuria. Vaakunassa esiintyvät kultaiset leijonat joilla on mustat miekat kuvaavat asukkaiden rohkeutta ja halua puolustaa kaupunkiaan. == Târgu Jiun väestö == * 1889: 4 076 * 1900: 6 634 * 1940: 26 634 * 2002: 96 641 * 2009: 95 669 * 2011: 82 504 Vuoden 2011 väestönlaskennassa kaupungin väestöstä 96,4 prosenttia oli romanialaisia, 3,4 prosenttia romaneja ja 0,2 prosenttia muita. == Târgu Jiun ystävyyskaupungit == * Noci, Italia * Lauchhammer, Saksa * Jambol, Bulgaria * Pendik, Turkki == Târgu Jiun nähtävyyksiä == Paikallisia nähtävyyksiä ovat muun muassa Târgu Jiun kirkko, rautatieasema ja kaupungintalo sekä kuvanveistäjä Constantin Brâncușin (1876–1957) veistokset Loputon pylväs, Suudelman portti ja Hiljaisuuden pöytä. Brâncuși oli kotoisin Târgu Jiusta, mutta loi uransa Ranskassa. Tiedosto:Târgu Jiu station.jpg|Târgu Jiun rautatieasema Tiedosto:RO GJ Tg Jiu Holy Voivods church.jpg |Târgu Jiun kirkko Tiedosto:RO GJ Tg Jiu city hall.jpg |Târgu Jiun kaupungintalo == Lähteet == Luokka:Romanian kaupungit
Isokeltasiipi

Isokeltasiipi (Lithosia quadra) on siilikkäisiin kuuluva, keskikokoinen ja kapeasiipinen yöperhonen. == Koko ja ulkonäkö == Isokeltasiiven sukupuolet ovat täysin erinäköiset. Koiraan etusiivet ovat pohjaväriltään harmaanruskeat, kärjestään tummemmat tai kellertävät ja laajalti kiiltävät. Siiven tyviosa on keltainen ja etureunasta mustanruskea. Takasiivet ovat kellanharmaat, etureunasta tummemman harmaanruskeat. Naaraan etusiivet ovat kirkkaan keltaiset. Niiden keskivaiheilla siiven etu- ja takareunassa on laajat tummanruskeat, sinisen metallinkiiltoiset laikut ja siiven kärjessä on mustanruskeaa väriä. Lepäävällä perhosella siivet menevät osittain päällekkäin, jolloin täplistä näkyy vain kolme. Takasiivet ovat keltaiset, tyveä kohti harmahtavat. Siipiväli on koiraalla 38-46 mm ja naaraalla 39-56 mm.Svenska fjärilar UK Moths Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 344-345 == Levinneisyys ja lentoaika == Isokeltasiipi on laajalle levinnyt laji, ja sitä tavataan läntisimmästä Euroopasta Kiinaan ja Japaniin ulottuvalla alueella. Suomessa ja muualla Pohjoismaissa isokeltasiipi on eteläinen tulokaslaji, jota tavataan vaihtelevissa määrin vuosittain, mutta pohjoisraja on Etelä-Pohjanmaan ja Pohjois-Karjalan korkeudella. Paikoittain laji on jopa runsas ja ainakin joinakin vuosina Suomessa on myös lisääntyviä populaatioita. Perhosia on lennossa heinäkuun loppupuolelta elokuun puoleenväliin.Perhoswiki == Elinympäristö ja elintavat == Isokeltasiipi elää lämpimillä metsänreunoilla ja avoimilla hiekkapohjaisilla mailla, mutta vaeltavia yksilöitä voi tavata hyvin monenlaisissa paikoissa. Perhoset ovat yöaktiivisia, aloittavat lentonsa pimeyden laskeuduttua ja jatkavat lentoa pitkälle aamuyölle. Koiraat lentävät valolle, naaraat harvemmin. Päivällä perhonen voi lentää pieniä matkoja häirittynä.Norges sommerfugler Naaras munii noin 250 munaa muutaman kymmenen munan ryhminä puiden kuorille. Toukat kasvavat aluksi hitaasti ja talvehtivat kuorenraoissa. Ne ovat aktiivisia enimmäkseen öisin ja huonolla säällä toukat voivat hakeutua pieniin ryhmiin. Ravinnokseen ne käyttävät jäkäliä, mutta niiden on havaittu syövän myös havununnan (Lymantria monacha) munia ja toukkia. Toukat ovat täysikasvuisia kesäkuun puolivälissä. Kotelo on kotelokopan sisällä kuorenraossa tai sammalen tai jäkälän alla. == Ravintokasvi == Toukka elää pääasiassa lehtipuiden rungoilla kasvavilla jäkälillä. == Lähteet == == Aiheesta muualla == * kuva toukasta * Moths and Butterflies of Europe and North Africa * Bestimmungshilfe des Lepiforums Luokka:Siilikkäät
Jordanian vaakuna

Jordanian vaakuna on Jordanian tunnus lipun, kansallislaulun ja moton ohella. Vaakunassa on Saladinin kotka, joka on arabimaissa yleinen tunnus. Se seisoo sinisellä maapallolla, joka symboloi islamin leviämistä maailmassa. Kotkan molemmilla puolilla on Jordanian lippu. Pronssikilpi symboloi tiedon ja oikeuden puolustusta. Kilven ympärillä on vehnän tähkiä ja taatelipalmun lehviä, jotka edustavat tyypillisiä jordanialaisia tuotteita. Alhaalla on al- Nahdan ritarikunnan mitali, korkein jordanialainen ansiomerkki. Nauhassa lukee teksti Abdullah I ibn Al Hussein Bin Aoun, hašemiittisen Jordanian kuningas, rukoilee Jumalalta onnea ja apua. Kruunu kertoo Jordanian olevan kuningaskunta. Vaakunanpeitteen punainen kuvaa uhrausta ja valkoinen puhtautta. ==Lähteet== * * Luokka:Valtioiden vaakunat vaakuna
Matti Wasama

Matti Wasama (14. tammikuuta 1918 Tampere, Suomi – 10. heinäkuuta 1970 Tampere, Suomi) oli suomalainen jääkiekkoilija. Hän voitti Ilveksessä kolme Suomen-mestaruutta ja kolme SM-pronssia. Wasama toimi myös vuosia Tampereen Palloilijoiden johtokunnassa. Hänen poikansa oli nuorena menehtynyt jääkiekkoilija Jarmo Wasama. == Ura == Wasama pelasi SM-sarjassa Ilveksen ja TaPan riveissä. Hänen ensimmäinen pääsarjakautensa oli Ilveksessä kaudella 1935–1936. Wasama pelasi Ilveksessä seitsemän kautta vuosina 1935–1944. Tuona aikana kaksi kautta jäi pelaamatta sotatapahtumien takia. Wasama voitti Suomenmestaruuden kolmen ensimmäisen kautensa aikana. Kaudella 1937–1938 sarjassa pelattiin vain neljä ottelua, ja Wasama teki niissä seitsemän pistettä ollen Ilveksen paras pistemies. Pisteistä viisi oli maaleja, ja hän oli koko sarjan paras maalintekijä. Kausilla 1938–1939 ja 1940–1941 Ilves sijoittui pronssille. Wasama oli Ilveksen kapteeni kausilla 1942–1943 ja kausilla 1943–1944. Kausi 1942–1943 oli epävirallinen SM-sarjakausi, ja Ilves sijoittui silloin kolmanneksi. Seuraavaa kautta ei ehditty pelaamaan loppuun, kun jatkosodan pommitukset estivät viimeisen ottelun pelaamisen. Wasama toimi vuosia Tampereen Palloilijoiden johtokunnassa ollen puheenjohtajana vuodet 1948-53.Leinonen, Kimmo: Koulukadun Sankarit, Tampereen jääkiekkoilun historia 1928-1965. APALI, 2014. ISBN 978-952-5877-38-0. (s. 217) == Yksityiselämä == Matin poika Jarmo Wasama oli yksi 1960-luvun parhaimpia suomalaisjääkiekkoilijoita. Hän kuoli auto-onnettomuudessa helmikuussa 1966 vain 22-vuotiaana. Matti Wasama oli mukana kolarissa selviytyen siitä aivotärähdyksellä.Mennander & Mennander, s. 199–201. Matti Wasama ei kuitenkaan toisen poikansa Jukan mukaan toipunut kolarista henkisesti, vaan kuoli 1970 syöpään elämänhalunsa menettäneenä.Teronen & Vuolle, s. 29. == Tilastot == Pelipaikka Hyökkääjä Maila Left Pelikaudet 1935/44 Kapteeni 1942-43, 1943-44 Kulta - hopea - pronssi 3 - 0 - 3 Kausi Sarja Seura O M S P R 1935-1936 SM-sarja Ilves 6 6 1 7 0 1936-1937 SM-sarja Ilves 6 4 2 6 0 1937-1938 SM-sarja Ilves 4 5 2 7 0 1938-39 SM-sarja Ilves 3 0 1 1 0 1940-1941 SM-sarja Ilves 7 2 4 6 0 1942-1943 SM-sarja Ilves 6 2 0 2 0 1943-1944 SM-sarja Ilves 2 0 0 0 0 1945-1946 SM-sarja TaPa 8 0 0 0 0 YHT. 42 19 10 29 0 * 3 SM- mestaruutta (1936, 1937, 1938) * 3 SM-pronssia (1939, 1941, 1943) * Sarjan paras pistemies (1937-1938) == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1918 syntyneet Luokka:Vuonna 1970 kuolleet
Kultakeltasiipi

Kultakeltasiipi (Eilema sororculum) on siilikkäisiin kuuluva, kirkkaankeltainen yöperhoslaji. == Koko ja ulkonäkö == Molemmat sukupuolet ovat jokseenkin yksivärisen keltaisia perhosia. Etusiivet ovat kiiltävät, kärjistään pyöristyneet ja tasaisesti lämpimän keltaiset. Myös takasiivet ovat tasaisen keltaiset, mutta sävyltään hieman vaaleammat. Pää, keskiruumis ja takaruumiin kärkiosa ovat keltaiset, takaruumiin tyviosan ollessa harmaansävyinen. Raajat ja tuntosarvet ovat mustanruskeat. Siipiväli on 25-31 mm.Svenska fjärilar UK Moths Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 361-363 Samannäköisiä lajeja ovat pikkukeltasiipi (Eilema lutarellum), jolla on kuitenkin kapeammat etusiivet ja takasiivissä harmaata väriä sekä vahakeltasiipi (Eilema cereolum), jolla puolestaan etusiivet ovat kulmikkaammat, himmeät ja ruumis tummempi. == Levinneisyys ja lentoaika == Kultakeltasiipeä tavataan Britteinsaarilta ja Pohjois-Espanjasta Euroopan ja Aasian poikki Japaniin ja mahdollisesti jopa Vietnamin pohjoisosiin saakka. Pohjoismaissa levinneisyys on hyvin eteläinen. Suomessa laji oli 2000-luvun alkuun saakka hyvin harvinainen harhailija. Sittemmin se on kuitenkin vakiintunut Etelä-Suomeen ja havaintoja on etelärannikolta suunnilleen Turku-Tampere-Joensuu-linjalle saakka. Kultakeltasiipi aloittaa lentonsa huomattavasti ennen muita keltasiipilajeja ensimmäisen sukupolven aloittaessa lentonsa jo toukokuun alkupuoliskolla. Lennon huippu on kesäkuussa. Joskus lajilla on myös osittainen toinen sukupolvi, jonka yksilöitä lentää elo-syyskuussa.Perhoswiki == Elinympäristö ja elintavat == Kultakeltasiipi on lehtimetsien laji, joka viihtyy myös metsien reunamilla ja paikoitellen se saattaa olla runsaslukuinen. Avoimilta paikoilta sitä tapaa vain harvoin, joskin lajilla on taipumusta vaeltaa etsien uusia elinpaikkoja. Perhoset lentävät illan hämärtymisestä keskiyöhön ja koiraat tulevat valolle, naaraat hyvin harvoin. Perhosia tulee myös syötille, mutta muuten ne eivät ilmeisesti käy aktiivisesti kukilla. Laji lentää usein melko korkealla, joskus puiden latvustoissa saakka. Naaras munii noin 100 munaa puiden oksille tai lehdille, ja munat kuoriutuvat pari viikkoa myöhemmin. Toukat ovat täysikasvuisia syyskuussa ja koteloituvat toukkanahan karvoilla suojatun kotelokopan sisään. Useimmista keltasiivistä poiketen kotelo talvehtii. == Ravintokasvi == Toukka syö puissa kasvavia jäkäliä sekä viherleviä. == Lähteet == == Aiheesta muualla == * kuva toukasta * Norges sommerfuger * Moths and Butterflies of Europe and North Africa * Bestimmungshilfe des Lepiforums Luokka:Siilikkäät
Kalvaskeltasiipi

Kalvaskeltasiipi (Eilema pygmaeolum) on pieni, Suomessa levinneisyydeltään varsin eteläinen siilikäslaji. Suomen lajiston uhanalaisarvioinnissa 2010 se on luokiteltu erittäin uhanalaiseksi (EN)Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki.. == Koko ja ulkonäkö == Sukulaistensa tapaan hoikka, keltaisen ja harmaan sävyttämä perhonen. Lajilla esiintyy merkittävää maantieteellistä muuntelua ulkoasussaan. Naaraat ovat siipiväliltään koiraita pienempiä, mutta niillä on tukevampi ruumis. Etusiipien yläpinta on hieman kiiltävä ja siivet ovat väriltään lämpimän oranssinkeltaiset. Siiven keskiosassa on kuitenkin väriä himmentävää harmaata varjostumaa. Joissakin paikallispopulaatioissa etusiivet ovat lähes tasaisen harmaat ilman mainittavaa keltaista väriä. Takasiivet ovat vaaleamman kellertävät, etureunastaan harmaalla varjostuneet. Siipien alapinnoilla on harmaata kehnää, joka etusiivissä puuttuu siipien reunoilta ja takasiivissä rajoittuu siiven etuosaan. Pää ja takaruumiin kärki ovat keltaisia, mutta muutoin ruumis on harmaa. Siipiväli koiraalla 24-29 mm ja naaraalla 19-25 mm.http://www2.nrm.se/en/svenska_fjarilar/e/eilema_pygmaeola.htmlhttp://www.ukmoths.org.uk/show.php?bf=2046Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 356-358 == Levinneisyys ja lentoaika == Pohjois-Afrikasta Lounais-, Keski- ja Itä-Euroopan kautta Kaukasukselle, Turkkiin ja Pohjois-Iraniin tavattava laji. Suomessa sitä tavataan ainoastaan Ahvenanmaalla ja Turun saaristossa sekä idempänä satunnaisesti etelärannikkoa itäänpäin. Harhailijoita on tavattu sisämaassa Etelä-Savoon asti. Perhoset ovat lennossa yhtenä sukupolvena heinäkuun alusta heinäkuun lopulle.http://www.insects.fi/Lepidoptera/Arctiidae/Eilema/pygmaeolum/Eilema%20pygmaeolum.htm == Elinympäristö ja elintavat == Perhonen, jota tavataan lähes ainoastaan kuivilla ja lämpimillä, hiekka- tai kalkkipohjaisilla alueilla lähellä rannikkoa. Lajia ei juuri tapaa tyypillisen elinpaikan ulkopuolella ja samallakin paikalla yksilömäärissä on huomattavaa vuotuista vaihtelua. Perhoset aloittavat lentonsa illan hämärtyessä ja jatkavat keskiyöhön. Koiraat lentävät usein valolle, naaraita tapaa harvemmin. Päivällä perhosia voi tavata juomassa kukkien mettä. Kalvaskeltasiipeä tavataan usein yhdessä pikkukeltasiiven (Eilema lutarellum) kanssa, mutta vaatii ilmeisesti elinpaikaltaan sisarlajiaan enemmän lämpöä. Naaras munii noin 100 munaa pieniin ryhmiin. Toukat kasvavat hitaasti ennen talvehtimistaan ja ovat täysikasvuisia seuraavan vuoden kesäkuun lopulla. Toukat ovat aktiivisia enimmäkseen öisin, mutta niitä voi nähdä syömässä jo illalla tai varhain aamulla. Kotelo on ruskean kotelokopan sisällä maassa, sammalten tai jäkälien seassa. == Ravintokasvi == Toukat syövät erilaisia jäkäliä, mutta ilmeisesti myös kuihtuneita kasvinosia. == Lähteet == == Aiheesta muualla == * Moths and Butterflies of Europe and North Africa * Bestimmungshilfe des Lepiforums Luokka:Siilikkäät
367943 Duende

367943 Duende on vuonna 2012 löydetty, läpimitaltaan 44-metrinen Maan lähelle tuleva asteroidi. Se on nimetty iberialaisen kansantaruston myyttisten olentojen mukaan. Ennen nimeämistään se tunnettiin tunnuksella 2012 DA14. Duende ohitti Maan 15. helmikuuta 2013 kello 21.25 Suomen aikaa. Ohitus tapahtui noin 27 100 kilometrin etäisyydellä Maan keskipisteestä mitattuna, 20 700 kilometrin etäisyydellä Maan pinnasta. Asteroidi kävi siis Maan geosynkronisen kiertoradan sisäpuolella. Duende kuuluu Aten-asteroideihin. Mahdollisuus, että asteroidi osuu Maahan vuosien 2020 ja 2057 välillä, on erittäin pieni, noin 0,021 %. Osuessaan maahan asteroidi mahdollisesti hajoaa osiin ilmakehässä. Jos näin ei kävisi, kokonaisen asteroidin törmäyksen voima vastaisi Tunguskan räjähdystä. Asteroidin ohitus ja samana päivänä 16 tuntia aiemmin sattunut Tšeljabinskin asteroidiräjähdys eivät liity toisiinsa syy- seuraussuhteessa. == Lähteet == == Aiheesta muualla == * * Luokka:Aten- asteroidit
Psykologinen nativismi

Psykologinen nativismi on näkemys, jonka mukaan tietyt taidot ovat synnynnäisiä ja sisäänrakennettuja aivoihin jo syntymähetkellä. Näkemys poikkeaa empirismistä, jonka mukaan tieto perustuu kokemukseen ja aivoihin on sisäänrakennettuna ainoastaan mekanismi, jonka avulla ne voivat oppia ympäristöstään. Joidenkin nativismin kannattajien mukaan tietyt uskomukset tai mieltymykset on sisäänrakennettuna aivoihin. Esimerkiksi moraalisia intuitioita tai mieltymykset väreihin voivat olla synnynnäisiä. Vähemmän vakiintunut näkemys on, että ympäristö tarjoaa aivoille erikoistuneita oppimisvälineitä. Tämä näkemys poikkeaa empirismistä ainoastaan siinä suhteessa, että oppimistapahtuma joka muuntaa kokemuksen tiedoksi voi nativistien mukaan olla monimutkaisempi kuin mitä empiristit pitävät mahdollisena. Empiristit ovat kuitenkin pääsääntöisesti sitä mieltä, että oppiminen ei rajoitu ainoastaan behaviorismin mukaiseen oppimiseen. == Filosofiassa == Nativismilla on juuret filosofiassa. Erityisesti se kehittyi reaktiona John Locken ja David Humen empiristisiin näkemyksiin. Hume oli esittänyt vankkoja loogisia argumentteja, joiden mukaan ihmiset eivät voi päätellä kausaalisuutta aistihavainnoista. Ihminen kykenee ainoastaan päättelemään, että kaksi tapahtumaa sattuu peräkkäin tai samanaikaisesti. Yksi vastaus tähän argumenttiin on, että sellaisten käsitteiden joita ei voida oppia, kuten kausaalisuus, täytyy olla olemassa jo ennen mitään kokemusta ja näin ollen niiden täytyy olla sisäänrakennettuna aivoihin. Filosofi Immanuel Kant esitti teoksessaan Puhtaan järjen kritiikki, että mieli on tietoinen asioista a priori. Kantin mukaan ihmiset syntymästä lähtien joutuvat kokemaan kaikki asiat suhteessa aikaan ja paikkaan. luokka:Psykologiset teoriat
Kaaripistesiipi

Kaaripistesiipi (Pelosia obtusa) on harvinainen ja vaatimattoman näköinen, siilikkäisiin kuuluva perhoslaji. == Koko ja ulkonäkö == Kaaripistesiipi on pienehkö, ruskea perhonen. Etusiivet ovat yksivärisen pähkinänruskeat, ja siiven keskivaiheilla on epäsäännöllisen muotoisten mustien pisteiden rivi, joka tekee likimain suoran kulman siiven kärkeä kohti. Takasiivet ovat etusiipiä vaaleamman ruskeat, ulkoreunaa kohti tummenevat. Lepäävä perhonen pitää siipiään tasossa takaruumiin päällä.Svenska fjärilar UK Moths Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 340-341 Samannäköinen laji on pistesiipi (Pelosia muscerda), johon verrattuna kaaripistesiiven siivet ovat lyhyemmät, leveämmät, ja tummien pisteiden sijainnit niillä ovat erilaiset. == Levinneisyys ja lentoaika == Kaaripistesiiven levinneisyys tunnetaan huonosti. Siitä on havaintoja useina eri alalajeina Etelä-Englannista, Pohjois-Espanjasta ja Italiasta sekä Keski-Euroopasta Baltian ja Etelä-Venäjän kautta Itä-Aasiaan ja Japaniin. Pohjoismaissa sitä tavataan Tanskassa sekä Ruotsin eteläosissa ja Gotlannissa. Kaaripistesiipi on tavattu Suomesta alle kymmenen kertaa. Ensimmäinen yksilö tavattiin Ahvenanmaan Kökarista syyskuussa vuonna 2002. == Elinympäristö ja elintavat == Koko esiintymisalueellaan kaaripistesiipi on tavattoman paikoittainen laji. Sitä tavataan kosteilla niityillä, soilla, rannoilla ja rantaniityillä. Kaaripistesiivellä ei ole vaellustaipumusta, vaikka yksilöitä onkin tavattu kaukana tunnetuista esiintymispaikoista. Perhoset lentävät pimeän aikaan, ja molemmat sukupuolet tulevat valolle. Naaraat houkuttelevat koiraita luokseen feromonien avulla. Naaras laskee munat pieninä ryhminä kasveille, ilmeisesti lähelle maanpintaa. Käytännössä kaikki tieto toukkien elämästä on peräisin kasvatuksista. Munat kuoriutuvat 10 päivän kuluttua ja toukat kasvavat hitaasti ennen siirtymistään talvilevolle. Toukat ovat pääasiassa yöaktiivisia ja saavuttavat täysikasvuisuuden kesä-heinäkuun vaihteessa. Toukka tekee kotelokopan ruo’on varren sisään tai muuhun koloon. Kotelovaihe kestää kahdesta kolmeen viikkoa. == Ravintokasvi == Toukka elää järviruo’olla ja muilla kosteikkokasveilla ja syö ilmeisesti niillä kasvavia viherleviä sekä kuihtuneita kasvinosia. == Lähteet == == Aiheesta muualla == * toukka * Lepidoptera of Belgium * Moths and Butterflies of Europe and North Africa * Bestimmungshilfe des Lepiforums Luokka:Siilikkäät
Italian viinit

Italia on maailman suurin viinintuottajamaa Ranskan ohella. Viiniä viljellään koko Italiassa Alpeilta Sisiliaan, ja se on tärkeä osa maan ruokakulttuuria. Viiniä juodaan Italiassa asukasta kohti toiseksi eniten maailmassa Ranskan jälkeen. ==Luokitusjärjestelmä== Italiassa viineillä on kolme laatuluokkaa sekä luokittelematon pöytäviinien luokka. Paananen 2003: s. 9 * Luokittelemattomat viinit eli pöytäviinit (Vino da Tavola) * Igt (Indicazione geografica tipica): alueviinit, jotka on tuotettu tietyllä alueella ja ovat sille tyypillisiä ja tasalaatuisia * Doc (Denominazione di origine controllata): viinit, joissa on käytetty vain alueensa vakiintuneita rypälelajikkeita * Docg (Denominazione di origine controllata e garantita): vähintään viisi vuotta doc-luokassa olleet viinit, jotka on erityisen tarkkaan testattu Myös Igt-luokkaan kuuluu monia hyvin laadukkaita viinejä, sillä Doc- luokitusta vaille ne jäävät usein vain niissä käytettävien alueelleen epätyypillisten rypälelajikkeiden käytön vuoksi. Paananen 2003: s. 11–13 ==Italialaisia viinejä== * Aglianico del Vulture * Barolo * Brunello di Montalcino * Chianti * Marsala * Vin Santo * Vino Nobile di Montepulciano ==Lähteet== * ===Viitteet=== *
Comtec Racing

Comtec Racing on brittiläinen pikkuformulatalli, joka kilpailee nykyään World Series by Renault-sarjassa. Talli perustettiin vuonna 2001. Tallin päämaja sijaitsee Norfolkissa lähellä Snetterton Motor Racing Circuitia. Talli kilpaili aiemmin Formula Ford ja Eurocup Formula Renault-sarjoissa. Talli on voittanut Formula Renault 3.5 -sarjan kuljettajien mestaruuden vuonna 2006, jolloin Alx Danielsson voitti sarjan mestaruuden. Luokka:Brittiläiset autourheilutallit
Joe Burke

Joseph A. ”Joe” Burke (18. maaliskuuta 1884 Philadelphia – 9. kesäkuuta 1950 Upper Darby) oli yhdysvaltalainen populaarimusiikin säveltäjä, pianisti ja näyttelijä. Burke opiskeli Pennsylvanian yliopistossa Philadelphiassa ja lähti valmistumisen jälkeen Hollywoodiin näyttelemään elokuvissa. Hänen ensimmäinen roolinsa oli vuoden 1915 elokuvassa The Senator. Hän esiintyi muun muassa elokuvissa 8-sylinteristä rakkautta (engl. Lucky Devil, 1925), Striving for Fortune (1926) sekä The Show of Shows (1929), joka jäi hänen viimeiseksi elokuvakseen näyttelijänä. Näyttelijäuraansa suuremman menestyksen Burke saavutti lauluntekijänä. Hän alkoi 1920-luvun puolivälissä säveltää musiikkia elokuviin työskennellen useiden eri sanoittajien kanssa. Hänen ensimmäinen menestynyt sävellyksensä oli Benny Davisin sanoittama ”Yearning” vuonna 1925. Davis sanoitti myös Burken säveltämän kappaleen ”Carolina Moon” vuonna 1928. 1920- ja 1930-lukujen vaihteessa Burke teki yhteistyötä sanoittaja Al Dubinin kanssa; kaksikon suurin hitti oli Casa Loma Orchestran nauhoittama kappale ”For You”. Muita Burken ja Dubinin tekemiä lauluja ovat ”Tiptoe Through the Tulips with Me” (1929) ja ”Dancing with Tears in My Eyes” (1930). ”Tiptoe Through the Tulips with Me” -kappaleen on nauhoittanut suomeksi M. A. Numminen nimellä ”Varkain vattupensaiden taa”. 1930-luvun puolivälissä Burken yhteistyökumppanina toimi Edgar Leslie. Tommy Dorsey nauhoitti heidän kappaleensa ”On Treasure Island” vuonna 1935. Muihin kaksikon kappaleihin kuuluvat ”Moon Over Miami” (1935) ja ”It Looks like Rain in Cherry Blossom Lane” (1937). Burke jatkoi musiikin tekemistä 1940-luvun lopulle saakka. Hänen viimeinen menestyskappaleensa oli Joseph McCarthyn sanoittama ”Ramblin’ Rose” vuonna 1948. Joe Burke kuoli Pennsylvanian Upper Darbyssa 9. kesäkuuta 1950. Hänet valittiin Songwriters Hall of Fameen vuonna 1970. == Lähteet == Luokka:Vuonna 1884 syntyneet Luokka:Vuonna 1950 kuolleet Luokka:Yhdysvaltalaiset säveltäjät Luokka:Songwriters Hall of Fame
Vihnesara

Vihnesara (Carex paleacea) on tuulipölytteinen monivuotinen kasvilaji sarojen suvussa. == Ulkonäkö ja koko == Vihnesara kuuluu erilaistähkäisten kaksiluottisten sarojen ryhmään. Se kasvaa löyhästi mätästäen 25–50 senttimetriä korkeaksi. Kasvin sileät varret kasvavat vankasta juurakosta. Vaaleanvihreät ja varhain kellastuvat lehdet ovat noin varren pituisia ja 4–8 millimetriä leveitä. Vihnesaran kukintona on tähkistö, jossa on hedetähkiä yhdestä kolmeen ja emitähkiä kahdesta kuuteen. Tähkät ovat 1,5–4 cm pitkiä, pitkäperäisiä ja nuokkuvia. Pullakot ovat noin 3 mm pitkiä, vaaleanruskeita, litteähköjä, päärynän- tai luumunmuotoisia. Vihnesaran tähkäsuomuissa on pitkä, pisimmillään 15 millimetrin sahalaitainen kärkiota, joka muistuttaa tavallaan heinäkasvien tähkien vihneitä. Vihnesara risteytyy useiden lähilajiensa kanssa. Suomessa tunnetaan lajin risteymiä suolasaran, vesisaran ja jokapaikansaran kanssa. Niitä tavataan melko yleisenä Perämeren rannikolla. == Vihnesara Suomessa == Suomessa vihnesaraa tavataan Itämeren Pohjanlahden pohjoisosan rannikolla Merenkurkusta Perämeren perukkaan. Yleisin se on Pohjois-Pohjanmaan korkeudella rannikolla. Lajilla on myös yksittäinen tulokasesiintymä Etelä-Karjalassa Suomenlahden rannikolla. Vihnesaran kasvupaikkoja Suomessa ovat hiekka- ja hiesupohjaiset merenrantaniityt. Vihnesara on Suomessa luokiteltu silmälläpidettäväksi lajiksi kannan pienentymisen vuoksi. == Lähteet == == Aiheesta muualla == * Kasviatlas 2022: Vihnesaran (Carex paleacea) levinneisyys Suomessa. * Pinkka – Lajintuntemuksen oppimisympäristö: Vihnesara (Carex paleacea) * ITIS: Carex paleacea * United States Department of Agriculture (USDA): Carex paleacea Luokka:Sarat